HEDDLU GWENT – DISGRIFIAD SWYDD

# Swydd : Gweinyddwr Cymorth Busnes

**Yn atebol i :** Swyddog Cymorth Busnes

**Yn gyfrifol am:** Dim staff

**Pwrpas y swydd :** Cynorthwyo'r Swyddog Cymorth Busnes i gynnal gwasanaeth cymorth gweinyddol a busnes effeithiol i'r Uwch Dîm Rheoli Ardal a'r ardal blismona ehangach.

**Gradd:** 3

**Lefel Fetio:** FETIO RECRIWTIO RV

**Penodol/Maes/Hyblyg:** Hyblyg

**Dyddiad yr adolygiad diwethaf:** Gorffennaf 2019

**Prif Weithgareddau:**

1. Rheoli dyddiaduron yr Uwch Dîm Rheoli a rheoli mynediad atynt i sicrhau bod eu hamser yn cael ei ddefnyddio yn y ffordd orau posibl gan gadw cyfrinachedd.
2. Cynorthwyo i gynhyrchu gwybodaeth reoli amserol a chywir ar gyfer yr Uwch Dîm Rheoli a rhanddeiliaid eraill y Llu i hwyluso'r gwaith o wneud penderfyniadau gwybodus a rheoli perfformiad.
3. Cynnal Systemau Gwybodaeth y Llu yn gywir, megis y Fewnrwyd, yn brydlon.
4. Ymateb i ymholiadau ar y ffôn ac wyneb yn wyneb ac ymdrin â nhw er mwyn diwallu anghenion galwyr a'u hailgyfeirio fel y bo'n briodol.
5. Cynorthwyo i brosesu, dilysu a chynnal gwybodaeth ariannol yn unol â gweithdrefnau ariannol y Llu.
6. Cynorthwyo a chefnogi'r Uwch Dîm Rheoli yng nghyfarfodydd mewnol y Llu a chyfarfodydd partneriaeth allanol, gan gynnwys trefnu cyfarfodydd, paratoi papurau a chymryd cofnodion.
7. Sicrhau bod digon o stociau lleol o gyflenwadau gweithredol, megis prydau/blancedi'r ddalfa ac ati, yn cael eu cadw.
8. Cefnogi'r Swyddog Cymorth Busnes ar adegau o wyliau blynyddol a salwch ac ati.
9. Darparu gwasanaeth sy’n canolbwyntio ar y cwsmer.
10. Hybu ac ymlynu wrth Gynllun Cydraddoldeb Strategol Heddlu Gwent i gefnogi datblygiad gweithlu amrywiol.
11. Cymryd gofal rhesymol o’ch diogelwch eich hun ac eraill; cydweithredu gyda rheolwyr /goruchwylwyr i gydymffurfio â dyletswyddau iechyd a diogelwch statudol; hysbysu am ddigwyddiadau, damweiniau, diffygion ac ati.
12. Cyfrannu'n llawn at y broses arfarnu perfformiad.

**Amgylchiadau Arbennig:**

1. Mae Heddlu Gwent yn sefydliad di-fwg.
2. Mae'n rhaid i bob darpar aelod o staff Heddlu Gwent ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Rhaid iddynt ddangos eu bod yn gallu cyfrannu at amgylchedd gwaith agored, teg lle na chaniateir ymddygiad amhriodol. Rhaid iddynt beidio ag arddangos unrhyw dystiolaeth o debygolrwydd o gyfrannu mewn unrhyw ffordd at fwlio yn y gweithle neu ymddygiad rhywiaethol neu hiliol.

Sylwer: Darperir y swydd-ddisgrifiad hwn i roi amlinelliad eang o weithgareddau'r swydd hon. Gall Heddlu Gwent ofyn i ddeiliad y swydd ymgymryd â dyletswyddau eraill nad ydynt o reidrwydd i'w gweld yn y swydd-ddisgrifiad ond sy'n gymesur â graddfa'r swydd. Fel un o gyflogeion Heddlu Gwent, gall fod yn ofynnol i chi dderbyn unrhyw swydd sy'n briodol i'ch gradd neu weithio mewn unrhyw sefydliad o fewn ffiniau Heddlu Gwent er mwyn sicrhau bod y sefydliad yn cael ei redeg yn effeithlon ac yn effeithiol.

**STRWYTHUR**

|  |  |  |
| --- | --- | --- |
| **Meini Prawf Penodol i’r Swydd** | **Nifer y geiriau a ganiateir** | **Dull asesu,**  **er enghraifft, ffurflen gais, prawf, cyflwyniad neu dystysgrif** |
| 1. **Cyraeddiadau** | **200** | **Ffurflen Gais / Cyfweliad** |
| Rhaid meddu ar gymhwyster RSA Cam 2 neu gyfwerth. |  |  |
| 1. **Profiad** | **300** | **Ffurflen Gais / Cyfweliad** |
| Rhaid i chi allu dangos profiad blaenorol yn gweithio gyda systemau swyddfa a systemau gweinyddu. |  |  |
| 1. **Gwybodaeth** | **400** | **Ffurflen Gais / Cyfweliad** |
| Rhaid i chi allu dangos gwybodaeth ymarferol am becynnau Microsoft Office. |  |  |
| 1. **Rydym yn emosiynol ymwybodol** |  | **Cyfweliad** |
| Rwyf yn trin pobl eraill gyda pharch, goddefgarwch a thrugaredd  Rwyf yn cydnabod ac yn deall amrywiaeth o wahanol safbwyntiau, gwerthoedd a chredoau o fewn gorchwyl y gyfraith.  Rwyf yn aros yn ddigyffro ac yn meddwl am y ffordd orau i reoli sefyllfa pan fyddaf yn cael fy nghythruddo.  Rwyf yn deall fy emosiynau fy hun ac rwy'n gwybod pa sefyllfaoedd allai effeithio ar fy ngallu i ymdrin â straen a phwysau.  Rwyf yn gofyn am gymorth pan fydd ei angen arnaf.  Rwyf yn deall gwerth amrywiaeth.  Rwyf yn cyfathrebu mewn iaith glir a syml er mwyn i bobl eraill fy neall yn hawdd.  Rwyf yn ceisio deall ystyriaethau a phryderon pobl eraill hyd yn oed pan nad ydynt yn gallu mynegi eu hunain yn glir. |  |  |
| 1. **Rydym yn derbyn perchnogaeth** |  | **Cyfweliad** |
| Rwyf yn canfod problemau ac yn ymateb iddynt.  Rwyf yn ymdrin â thasgau yn frwdfrydig, gan ganolbwyntio ar ddarparu gwasanaeth rhagorol i'r cyhoedd.  Rwyf yn ceisio adborth yn rheolaidd i ddeall ansawdd fy ngwaith ac effaith fy ymddygiad.  Rwyf yn gwybod lle y gallaf helpu pobl eraill ac yn ymgymryd â thasgau ychwanegol yn frwd er mwyn rhoi cymorth iddynt, ble y bo'n briodol.  Rwyf yn rhoi adborth i bobl eraill ac rwyf yn sicrhau ei fod yn hawdd ei ddeall ac yn adeiladol.  Rwyf yn cymryd cyfrifoldeb dros fy ngweithredoedd fy hun. Rwyf yn gwireddu fy addewidion ac yn gwneud yr hyn rwyf yn dweud y byddaf yn ei wneud.  Byddaf yn cyfaddef os wyf wedi gwneud camgymeriad ac yn cymryd camau i unioni hyn.  Rwyf yn dangos fy mod yn falch o gynrychioli'r gwasanaeth heddlu  Rwyf yn deall fy nghryfderau fy hun a meysydd i'w datblygu ac yn cymryd cyfrifoldeb dros fy nysgu fy hun i lenwi unrhyw fylchau. |  |  |
| 1. **Rydym yn cydweithio** |  | **Cyfweliad** |
| Rwyf yn cydweithio ag eraill er mwyn cyflawni tasgau, gan roi cymorth a chefnogaeth barod i gydweithwyr.  Rwyf yn hawdd mynd ataf ac yn esbonio pethau'n dda er mwyn i bawb ddeall.  Rwyf yn cymryd amser i ddod i adnabod pobl eraill a'u safbwyntiau er mwyn meithrin cydberthynas.  Rwyf yn trin pobl â pharch fel unigolion ac yn rhoi sylw i'w hanghenion a'u pryderon penodol  Rwyf yn agored a thryloyw yn fy nghydberthnasau â phobl eraill.  Rwyf yn sicrhau fy mod yn cyfathrebu mewn ffordd glir a phriodol. |  |  |
| 1. **Rydym yn cyflawni, cefnogi ac ysbrydoli** |  | **Cyfweliad** |
| Rwyf yn ymgymryd â thasgau heriol i helpu i wella'r gwasanaeth yn barhaus ac i gefnogi fy nghydweithwyr.  Rwyf yn deall sut mae fy ngwaith yn cyfrannu at y gwasanaeth heddlu ehangach.  Rwyf yn deall bod darparu gwasanaethau effeithlon yn rhan o'm cyfrifoldeb cyfunol.  Rwyf yn cymryd cyfrifoldeb personol dros sicrhau fy mod yn gweithio'n effeithiol i ddarparu'r gwasanaeth gorau posibl, yn unigol a gyda phobl eraill.  Rwyf yn gydwybodol, yn gweithio'n galed i ddarparu'r gwasanaeth gorau ac i oresgyn unrhyw rwystrau a allai atal neu amharu ar y ddarpariaeth honno.  Rwyf yn cefnogi defnyddio adnoddau’n effeithlon er mwyn cyflawni'r gwerth gorau a'r effaith gywir.  Rwyf yn sicrhau fy mod yn ymwybodol o newidiadau mewn amgylcheddau mewnol ac allanol.  Rwyf yn gosod esiampl ar gyfer yr ymddygiad rwyf yn disgwyl ei weld gan bobl eraill ac yn gweithredu er budd pennaf y cyhoedd a'r gwasanaeth heddlu. |  |  |
| 1. **Rydym yn dadansoddi'n feirniadol** |  | **Cyfweliad** |
| Rwyf yn deall yr angen i feddwl yn feirniadol am broblemau. Rwyf yn deall gwerth dadansoddi a phrofi yn y maes plismona.  Rwyf yn prosesu gwybodaeth yn gyflym ac yn gywir.  Rwyf yn gallu didoli gwybodaeth a phenderfynu a yw'n amherthnasol neu'n berthnasol ac rwyf yn gallu penderfynu a yw'n bwysig.  Rwyf yn datrys problemau'n rhagweithiol trwy ddeall y rhesymau drostynt, gan ddefnyddio'r hyn mae tystiolaeth wedi fy nysgu, ac yn defnyddio fy mhrofiadau i gymryd camau gweithredu.  Rwyf yn cyfeirio at weithdrefnau a chynseiliau yn ôl yr angen cyn gwneud penderfyniadau.  Rwyf yn cydbwyso rhesymau dros ac yn erbyn camau gweithredu posibl, yn meddwl am risgiau posibl a defnyddio'r ffordd hon o feddwl i lywio fy mhenderfyniadau.  Rwyf yn adnabod bylchau ac anghysondebau mewn gwybodaeth ac yn meddwl am y goblygiadau posibl.  Rwyf yn gwneud penderfyniadau yn unol â'n cenhadaeth, ein gwerthodd a'r Cod Moeseg. |  |  |
| **9. Rydym yn arloesi ac yn cadw meddwl agored** |  | **Cyfweliad** |
| Rwyf yn dangos fy mod yn agored i syniadau, canfyddiadau a dulliau gweithio sy'n newid.  Rwyf yn rhannu awgrymiadau gyda chydweithwyr, yn lleisio barn i wella dulliau ac arferion gweithio presennol.  Rwyf yn myfyrio'n gyson ar fy ffordd fy hun o weithio ac yn adolygu prosesau a gweithdrefnau'n achlysurol i wneud gwelliannau parhaus.  Rwyf yn addasu i newid ac yn hyblyg yn ôl yr angen gan annog pobl eraill i wneud yr un peth.  Rwyf yn dysgu yn sgil fy mhrofiadau ac nid wyf yn cael fy nylanwadu'n ddiangen gan ragdybiaethau. |  |  |

Llofnod: …………………………………………………………Dyddiad: …………………………………